
Ministru kabineta noteikumi Nr. 844
Rīgā 2024. gada 17. decembrī (prot. Nr. 53 46. §)
Grozījumi Ministru kabineta 2023. gada 18. aprīļa noteikumos Nr. 196 "Kārtība, kādā piešķir, administrē un uzrauga valsts un Eiropas Savienības atbalstu biškopībai"
Izdoti saskaņā ar Lauksaimniecības un lauku attīstības likuma 5. panta ceturto un septīto daļu
· 1. Izdarīt Ministru kabineta 2023. gada 18. aprīļa noteikumos Nr. 196 "Kārtība, kādā piešķir, administrē un uzrauga valsts un Eiropas Savienības atbalstu biškopībai" (Latvijas Vēstnesis, 2023, 77. nr.; 2024, 81. nr.) šādus grozījumus:
· 1.1. izteikt 8.4. apakšpunktu šādā redakcijā:
· "8.4. pārstāv biškopības nozari un tās vajadzības, īstenojot intervences biškopju labā. Biškopības nozare ir pārstāvēta, ja atbalsta pretendenta biedru biškopju reģistrētais bišu saimju (stropu) skaits ir vismaz 10 procentu no kopējā valstī reģistrētā bišu saimju skaita, kas reģistrēts dienesta lauksaimniecības un zivsaimniecības nozares informācijas sistēmas lauksaimniecības dzīvnieku reģistrā pēc stāvokļa iepriekšējā gada 1. novembrī, saskaņā ar normatīvajiem aktiem par lauksaimniecības un akvakultūras dzīvnieku, to ganāmpulku un novietņu reģistrēšanas un lauksaimniecības dzīvnieku apzīmēšanas kārtību;";
· 1.2. izteikt 29. punktu šādā redakcijā:
· "29. Ja kopējā atbalsta finansējuma pieprasījuma summa katrai šo noteikumu 4. punktā minētajai intervencei pārsniedz piešķirto atbalsta finansējuma apmēru attiecīgajā finanšu gadā, dienests samazina piešķirto atbalsta finansējuma apmēru proporcionāli biedrības biškopju bišu saimju skaitam, kas reģistrētas dienesta lauksaimniecības un zivsaimniecības nozares informācijas sistēmas lauksaimniecības dzīvnieku reģistrā pēc stāvokļa iepriekšējā gada 1. novembrī, saskaņā ar normatīvajiem aktiem par lauksaimniecības un akvakultūras dzīvnieku, to ganāmpulku un novietņu reģistrēšanas un lauksaimniecības dzīvnieku apzīmēšanas kārtību."
· 2. Noteikumi stājas spēkā 2025. gada 1. janvārī.

	Ministru prezidentes pienākumu izpildītāja ‒ tieslietu ministre
	(paraksts*)
	I. Lībiņa-Egnere

	Zemkopības ministrs
	(paraksts*)
	A. Krauze


* Dokuments ir parakstīts ar drošu elektronisko parakstu

